
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1010 

19 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Γενικού Κανονισμού Λιμένος με αριθμό 


40, αντικατάσταση και συμπλήρωση διατάξεωντου 

με αριθμό 18 Γ ενικού Κανονισμού Λιμένα». ι 

Καθορισμός ποσοστών επιχορήγησης στον ΕΟΤ, ΕΛ¬ 
ΛΗΝΙΚΟ ΦΕΣΤΙΒΑΛ Α.Ε & ΟΡΓΑΝΙΣΜΟ ΤΟΥΡΙΣΤΙ¬ 
ΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ, από τα έσο¬ 
δα των Καζίνο Πάρνηθας και Κέρκυρας. 2 

Απόφαση απόκτησης Ελληνικής Ιθαγένειας της ομο¬ 
γενούς (ΙΡΕΜΑϋΖΕ ΙΡΜΑ) ΙΡΕΜΑΤΖΕ ΗΡΜΑ και 
του ανηλίκου τέκνου της (ΕΚΙΖΑΒΗνίϋ ΤΕΑ) ΕΚΙ- 

ΖΑΣΒΙΛΙ ΤΕΑ του Γκέοργκι. 3 

Καθορισμός αποζημίωσης Προέδρου της Δημοτικής 
Επιχείρησης Ύδρευσης Αποχέτευσης Κέρκυρας 

Ν. Κέρκυρας. 4 

Τροποποίηση Οργανισμού Εσωτερικής Υπηρεσίας 

Δήμου Κερκυραίων Ν. Κέρκυρας. 5 

Σύσταση νέου Νομικού Προσώπου Δημοσίου Δικαίου 
με την επωνυμία «Βρεφικός-παιδικός Σταθμός Δή¬ 
μου Αγ Γεωργίου» Ν. Κέρκυρας. 6 

Σύσταση νέου Νομικού Προσώπου Δημοσίου Δικαίου 
με την επωνυμία «Οργανισμός Αθλητισμού και Νε¬ 
ότητας Δήμου Κερκυραίων» Ν. Κέρκυρας. 7 

Τροποποίηση της υπ’ αριθμ. 53620/10.11.1987 από¬ 
φασης του Υπουργού Εσωτερικών. 8 

Αύξηση αριθμού ημερών εκτός έδρας Γεωτεχνικών 
υπαλλήλων και Μηχανικών που υπηρετούν στους 
ΟΤΑ β’ βαθμού Περιφέρειας Πελ/σου για το έτος 

2005 . 9 

Τροποποίηση Οργανισμού Εσωτερικής Οργάνωσης 
και Λειτουργίας των υπηρεσιών της Ν.Α. Καρδί¬ 
τσας . 10 


Διορθώσεις Σφαλμάτων 

Διόρθωση σφάλματος στη με υπ’ αριθμ. 3886/ 
10.9.2004 απόφαση του Γενικού Γραμματέα Περι¬ 
φέρειας Κεντρικής Μακεδονίας . 11 


ΑΠΟΦΑΣΕΙ Σ 

Αριθ. 2122/16/05 (1) 

Έγκριση του Γενικού Κανονισμού Λιμένος με αριθμό 40 
«Αντικατάσταση και συμπλήρωση διατάξεων του με 
αριθμό 18 Γενικού Κανονισμού Λιμένα». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις των άρθρων 141 και 156 του ν.δ. 
187/1973 (Α 261) με το οποίο κυρώθηκε ο Κώδικας Δημο¬ 
σίου Ναυτικού Δικαίου (ΚΔΝΔ), όπως το δεύτερο αντικα- 
ταστάθηκε με το άρθρο ΙΟτουν. 1940/1991 «Μονάδα Ει¬ 
δικών Αποστολών Λιμενικού Σώματος» (ΜΕΑ/ΛΣ) με άλ¬ 
λες διατάξεις περί αυτού» (Α 40). 

2. Τις διατάξεις του άρθρου 37 ατού ν.δ. 187/1973 «Πε¬ 
ρί Κώδικος Δημοσίου Ναυτικού Δικαίου» (Α 261), που προ¬ 
στέθηκε με το άρθρο 9 του ν. 2329/1995 «Ρύθμιση θεμά¬ 
των προσωπικού Λιμενικού Σώματος και άλλες διατάξεις» 
(Α 172). 

3. Τις διατάξειςτου άρθρου 56του ν. 2935/2001 «Προσω¬ 
πικό του Λιμενικού Σώματος και άλλες διατάξεις» (Α 162). 

4. Το άρθρο 29 Α του ν. 1558/1985 (Α 137) όπως προ¬ 
στέθηκε με το άρθρο 27 του ν. 2081/1992 (Α 154) και το 
άρθρο 1 του ν. 2469/1997 (Α 38), όπως κωδικοποιήθηκε 
και ισχύει με το άρθρο 90 του π. δ/τος 63/2005 ΦΕΚ Α' 98. 

5. Το Γενικό Κανονισμό Λιμένα με αριθμό 40 που εκδό- 
θηκε από τον Αρχηγό του Λιμενικού Σώματος με τις δια¬ 
τάξεις του οποίου ρυθμίζονται θέματα που αφορούν στην 
εύρυθμη λειτουργία των λιμένων της χώρας. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο 

(α) Εγκρίνουμε τον πιο κάτω Γ ενικό Κανονισμό Λιμένων 
με αριθμό 40 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΟΣ με αριθμό 40 

«Αντικατάσταση και συμπλήρωση διατάξεωντου με 
αριθμό 18 Γ ενικού Κανονισμού Λιμένα» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις των άρθρων 141 και 156 του ν.δ. 
187/1973 (Α261) με το οποίο κυρώθηκε ο Κώδικας Δημο¬ 
σίου Ναυτικού Δικαίου (ΚΔΝΔ), όπως το δεύτερο αντικα- 

ταστάθηκε με το άρθρο 10 του ν. 1940/91 «Μονάδα Ειδι¬ 
κών Αποστολών Λιμενικού Σώματος» (ΜΕΑ/ΛΣ) με άλλες 
διατάξεις περί αυτού» (Α 40). 

2. Τις διατάξεις του ν.δ. 444/1970 «Περί αρμοδιοτήτων 
Λιμενικού Σώματος και σχέσεων προς τας αρμοδιότητας 
των Σωμάτων Ασφαλείας» (Α 39). 

3. Το άρθρο 29 Α του ν. 1558/1985 (Α 137), όπως προ¬ 
στέθηκε με το άρθρο 27 του ν. 2081/1992 (Α 154) και το 
άρθρο 1 του ν. 2469/1997 (Α 38), όπως κωδικοποιήθηκε 
και ισχύει με το άρθρο 90 του π. δ/τος 63/2005 ΦΕΚ Α' 98. 

4. Τις διατάξεις του άρθρου 56του ν. 2935/2001 «Προσω¬ 
πικό του Λιμενικού Σώματος και άλλες διατάξεις» (Α 162). 

5. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Γενικό Κανο¬ 
νισμό Λιμένων: 

Άρθρο 1 
Όρια Ισχύος 

Ο παρών Γενικός Κανονισμός ισχύει στους λιμένες, 
στους όρμους και στη θαλάσσια έκταση της περιοχής δι¬ 
καιοδοσίας κάθε Λιμενικής Αρχής της Χώρας. 

Άρθρο 2 

1. Το άρθρο 26του με αριθμό 18 Γενικού Κανονισμού Λι¬ 
μένα (Β 12/1999), όπως τροποποιήθηκε με τους αριθμ.25 
(Β 219/2001) και 29 (Β 58/2002) όμοιους, αντικαθίσταται 
ως ακολούθως: 

«Άρθρο 26 

Περιπτώσεις μετάγγισης 

1. Η μετάγγιση φορτίων χύμα πετρελαίου ή χύμα υγρών 
χημικών (ή και των καταλοίπων τους) ή χύμα υγροποιημέ¬ 
νων αερίων από δεξαμενόπλοιο σε δεξαμενόπλοιο, επι¬ 
τρέπεται μόνον στις ακόλουθες περιπτώσεις: 

α. Όταν κρίνεται αναγκαίο για την επίτευξη του απαι- 
τουμένου βυθίσματος του δεξαμενοπλοίου, για να κατα¬ 
στεί δυνατή η προσέγγισή του σε εγκαταστάσεις. 

β. Όταν επιβάλλεται για λόγους ασφαλείας ή για λό¬ 
γους ανωτέρας βίας, σχετιζομένους με κίνδυνο προσώ¬ 
πων ή πραγμάτων. 

γ. Για την πλήρωση με πετρέλαιο δεξαμενόπλοιου που 
λειτουργεί ως αποθήκη αποταμίευσης ή ως φορολογική 
αποθήκη και την από αυτό παράδοση του πετρελαίου σε 
μεταφορικά δεξαμενόπλοια για τον εφοδιασμό με καύσι¬ 
μα πλοίων και βιομηχανιών. 

2. Οι μεταγγίσεις μέσω εγκαταστάσεων θεωρούνται ερ¬ 
γασίες φόρτωσης ή εκφόρτωσης δεξαμενοπλοίων από / 
σε εγκαταστάσεις και εφαρμόζονται οι διατάξεις του Κε¬ 
φαλαίου Βτου Κανονισμού αυτού». 

2. Μετά το άρθρο 27 του με αριθμό 18 Γενικού Κανονι¬ 
σμού Λιμένα (Β’ 12/1999), όπως έχει τροποποιηθεί και 
ισχύει, προστίθεται άρθρο 27 Α’, ως ακολούθως: 

«Άρθρο 27Α 

1. Η διενέργεια των εργασιών μετάγγισης της περίπτω¬ 
σης 1 .γ. του άρθρου 26, επιτρέπεται μόνον εφόσον ως 
αποθήκη αποταμίευσης ή ως φορολογική αποθήκη, ανα¬ 
γνωρίζεται δεξαμενόπλοιο κατά την έννοια του άρθρου 3 
του Κανονισμού αυτού, το οποίον: 

α. Είναι ενεργό και δύναται να κινηθεί αυτοδύναμα και 
άμεσα, σε οποιαδήποτε στιγμή παρουσιασθεί ανάγκη. 
Στην περίπτωση που δεν διαθέτει προωστήρια εγκατά¬ 
σταση διατίθεται μονίμως πλησίον του ρυμουλκό πλοίο 
κατάλληλης ιπποδύναμης για την άμεση απομάκρυνσή 


του αν παρουσιασθεί ανάγκη, ικανό νατό ρυμουλκήσει με 
ταχύτητα πέντε (05) τουλάχιστον κόμβων.Το ως άνω ρ/κ 
απαγορεύεται να διενεργεί άλλες εργασίες, εξαιρουμέ- 
νης της εργασίας του ρ/κ επιφυλακής της παρ.4 του άρ¬ 
θρου αυτού. 

β. Σε περίπτωση αποθήκευσης βαρέων προϊόντων πε¬ 
τρελαίου, όπως αυτά καθορίζονται από τη Δ.Σ. ΜΑΒΡΟΙ 
73/78, είναι διπλού κύτους νεκρού βάρους μέχρι 20.000 
τόνων. Εφόσον διαθέτει διπλό πυθμένα ή διπλές πλευρές 
που δεν χρησιμοποιούνται για την αποθήκευση πετρελαί¬ 
ου και εκτείνονται σε όλο το μήκος των δεξαμενών φορτί¬ 
ου αλλά δεν πληροί τις προϋποθέσεις εξαίρεσης από τις 
διατάξεις της παραγράφου 1 (β) του νέου κανονισμού 13 
Η της Δ.Σ. ΜΑΒΡΟΙ 73/78 (αριθ. 2431.02/02/05/7.3.2005 
Κ.Υ.Α. - ΦΕΚ 331Β72005) η λειτουργία του ως αποθήκη 
αποταμίευσης ή ως φορολογική αποθήκη δεν μπορεί να 
συνεχισθεί πέραν της επετείου της ημερομηνίας παρά¬ 
δοσης του πλοίου το έτος 2015 ή της ημερομηνίας κατά 
την οποία συμπληρώνει ηλικία είκοσι πέντε (25) ετών από 
την παράδοσή του, εφόσον αυτό συμβεί πρότερον. 

γ. Διατηρεί πλήρη και κανονική, κατά αριθμό καιπροσό- 
ντα, σύνθεση πληρώματος ενεργού δεξαμενόπλοιου. 

δ. Διαθέτει, τόσον στην πρώρα όσον και στην πρύμνη 
του, εξοπλισμό ρυμούλκησης. 

ε. Διαθέτει σε ισχύ όλα τα προβλεπόμενα από τις εκά- 
στοτε ισχύουσες διατάξεις Πιστοποιητικά Ασφαλείας και 
Προστασίας Περιβάλλοντος. 

στ. Έχει σε ισχύ Πιστοποιητικό Αστικής Ευθύνης της 
Δ.Σ. ΘΙΧ 1992, που κυρώθηκε με το ν. 314/1976 (Α’ 106), 
όπως έχει τροποποιηθεί και ισχύει ή το Π ιστοποιητικό της 
παραγράφου 1 του άρθρου ένατουτου ίδιου νόμου, όπως 
προστέθηκε με την παράγραφο 7 του άρθρου 11 του ν. 
2881/2001 (ΑΊ6). 

ζ. Διαθέτει μόνιμο σύστημα αδρανοποίησης των δεξα¬ 
μενών φορτίου με αδρανές αέριο. Σε αρνητική περίπτω¬ 
ση γίνεται αποδεκτή εξωτερική πηγή αδρανούς αερίου. 

η. Θα χρησιμοποιηθεί για την αποθήκευση πετρελαίου 
με σημείο ανάφλεξης σε δοκιμή κλειστού δοχείου μεγα¬ 
λύτερο των εξήντα (60) βαθμών Κελσίου (Θ). 

θ. Παραμένει μονίμως σε χώρο που έχει παραχωρηθεί 
για τον σκοπό αυτό από τον Οργανισμό Λιμένα ή το Λιμε¬ 
νικό Ταμείο που έχει την οικονομική εκμετάλλευση του λι- 
μένα/περιοχής. Σε κάθε περίπτωση η θέση μόνιμου ελλι- 
μενισμού ή μόνιμης αγκυροβολιάς του, δεν επιτρέπεται 
να βρίσκεται σε περιοχές τουριστικής δραστηριότητας ή 
ιχθυοκαλλιεργειών ή σε απόσταση μικρότερη των πεντα- 
κοσίων (500) μέτρων από κατοικημένες περιοχές ή περιο¬ 
χές που εξυπηρετούνται πλοία με επιβάτες. 

ι. Έχει εκδοθεί, για τη λειτουργία του ως πλωτή αποθή¬ 
κη/δεξαμενή καυσίμων, απόφαση έγκρισης περιβαλλο¬ 
ντικών όρων, σύμφωνα με τις διατάξεις του ν. 1650/1986, 
όπως τροποποιήθηκε με το ν. 3010/2002 (Α’91)και ισχύει 
και σύμφωνα με την κατάταξη της αριθ. Η.Π. 15393/ 
2332/5.8.2002 Κ.Υ.Α. (ΒΊ022/2002). 

2. Εφόσον συντρέχουν οι προϋποθέσεις της προηγού¬ 
μενης παραγράφου και εφόσον της υποβληθεί «Σχέδιο 
Άμεσης Απομάκρυνσης» της αποθήκης αποταμίευσης ή 
της φορολογικής αποθήκης στις περιπτώσεις ανάγκης 
και κινδύνου, το οποίο έχει εγκριθεί από την αρμόδια Λι¬ 
μενική Αρχή, η Λιμενική Αρχή χορηγεί την απαιτούμενη 
από τις διατάξεις αρμοδιότητας του Υπουργείου Οικονο¬ 
μίας και Οικονομικών άδεια μόνιμου ελλιμενισμού ή αγκυ¬ 
ροβολιού για την αναγνώριση του δεξαμενόπλοιου ως 
αποθήκης αποταμίευσης ή ως φορολογικής αποθήκης. 

3. Γ ια και κατά την διεξαγωγή των εργασιών μετάγγισης 

του άρθρου αυτού εξασφαλίζονται και τηρούνται με μέρι¬ 
μνα των κατά περίπτωση υπευθύνων, οι ακόλουθες προ¬ 
ϋποθέσεις και μέτρα ασφάλειας: 

α. Η τήρηση των διατάξεων των άρθρων 4,5,7 και των 
εδαφίων Ι.γ, Ι.δ, Ι.ε, Ι.στ, Ι.ζ, Ι.η, Ι.ι, Ι.ια, Ι.ιγ, 2.α(1), 

2.α(2), 2.α(3) και 2.α(4) του άρθρου 12 του Κανονισμού 
αυτού. 

β. Ο ορισμός του υπεύθυνου μετάγγισης από τον πλοι¬ 
οκτήτη ή εφοπλιστή ή τη διαχειρίστρια εταιρεία του δεξα¬ 
μενόπλοιου που λειτουργεί ως φορολογική αποθήκη ή ως 
αποθήκη αποταμίευσης. Ο υπεύθυνος μετάγγισης έχει 
τις ευθύνες και τα προσόντα της παραγράφου 23Α’ του 
άρθρου 3 του Κανονισμού αυτού. 

γ. Η ισχύς των Πιστοποιητικών των δεξαμενόπλοιων 
που αναφέρονται στα εδάφια ε και στ της παραγράφου 1 
του άρθρου αυτού. 

δ. Η πλήρης και κανονική, κατ’ αριθμό και προσόντα 
σύνθεση πληρωμάτων των δεξαμενόπλοιων και ότι δεν 
απουσιάζουν μέλη των πληρωμάτων αυτών. 

ε. Οι εύκαμπτοι σωλήνες μετάγγισης φορτίου των δε¬ 
ξαμενόπλοιων πληρούν τις απαιτήσεις του Παραρτήμα¬ 
τος V του Κανονισμού αυτού και είναι σε ισχύ οι βεβαιώ¬ 
σεις Περιοδικού Ελέγχου που προβλέπονται στο Προ¬ 
σάρτημα του Παραρτήματος V. 

στ. Οι καιρικές συνθήκες στη θέση και κατά το χρονικό 
διάστημα της μετάγγισης δεν εγκυμονούν κινδύνους για 
τα φορτία ή και τα δεξαμενόπλοια (ατμοσφαιρικές ηλε¬ 
κτρικές εκκενώσεις, ισχυρός κυματισμός, άνεμος). 

ζ. Η ακριβής συμπλήρωση των Πινάκων Ελέγχου 1 - 5 
του παραρτήματος IV, η καταφατική απάντηση όλων των 
ερωτήσεών τους που τυγχάνουν εφαρμογής και η συνα¬ 
κόλουθη εφαρμογή των οδηγιών ασφάλειας που αναφέ- 
ρονται στο Παράρτημα III του Κανονισμού αυτού. 

η. Εφαρμογή των μέτρων ασφάλειας που περιλαμβάνο¬ 
νται στον «Οδηγό μετάγγισης από πλοίο σε πλοίο (πετρέ¬ 
λαιο)» του Ι05/Ο0ΙΜΕ. 

θ. Η λειτουργία του μόνιμου συστήματος αδρανοποίη- 
σης των δεξαμενών φορτίου με αδρανές αέριο ή της εξω¬ 
τερικής πηγής αδρανούς αερίου. 

ι. Τα κύρια, δευτερεύοντα ή άλλα παραβλήματα που 
χρησιμοποιούνται είναι κατάλληλα για την ασφαλή παρα¬ 
βολή των προσδεδεμένων δεξαμενόπλοιων καθ’ όλη την 
διάρκεια των εργασιών μετάγγισης και από υλικά που δεν 
προκαλούν σπινθήρες κατά την τριβή. 

ια. Υφίσταται ο ακόλουθος εξοπλισμός, τα μέσα και τα 
υλικά προστασίας του θαλάσσιου περιβάλλοντος και το 
απαραίτητο για το χειρισμό τους προσωπικό: 

1) Μόνιμα ποντισμένο περιμετρικά των δεξαμενοπλοί¬ 
ων πλωτό φράγμα εγκεκριμένου τύπου με ελάχιστο ύψος 
εξάλων και βάθος υφάλων 0,40μ και 0,65μ. αντίστοιχα. 

2) Σε άμεση ετοιμότητα για χρησιμοποίηση μέσα αναρ¬ 
ρόφησης και γενικά περισυλλογής του πετρελαίου προς 
αντιμετώπιση διαρροής επί πεντάλεπτο και για μέση ωρι¬ 
αία παροχή ανάλογη της δυναμικότητας που υφίστα- 
ται.Τα ως άνω μέσα έχουν, κατ’ ελάχιστον, αναρροφητική 
ικανότητα δέκα (10) κυβικών μέτρων (πι * 1 2 3 4 ) ανά ώρα. Εναλ¬ 
λακτικά, μπορεί να υπάρχουν σε ετοιμότητα μία από τις 
αντλίες κάθε δεξαμενόπλοιου, συνδεδεμένη, στην αναρ¬ 
ρόφησή της, με κατάλληλο σωλήνα που φέρει πλωτήρα 
στο άκρο του, για να εξασφαλίζεται η ευχερής κατεύθυν¬ 
σή του στην επιφάνεια της θάλασσας προς αναρρόφηση 
του πετρελαίου. 

3) Δυνατότητα άμεσης προσωρινής αποθήκευσης του 
ανακτώμενου πετρελαίου. 

4) Σε άμεση ετοιμότητα για χρήση η αναγκαία ποσότη¬ 


τα απορροφητικών - προσκολλητικών υλικών, εγκεκριμέ¬ 
νου τύπου. Η αναγκαία ποσότητα υπολογίζεται με βάση 
τον όγκο πετρελαίου που δύναται να διαρρεύσει εντός 
πενταλέπτου καιτην απορροφητική ικανότητατων υλικών 
αυτών. 

5) Σε άμεση ετοιμότητα για χρήση η αναγκαία κατά πε¬ 
ρίπτωση ποσότητα διασκορπιστικών ουσιών εγκεκριμέ¬ 
νου τύπου για την αντιμετώπιση διαρροής πετρελαίου επί 
πεντάλεπτο και για μέση ωριαία παροχή ανάλογη της δυ¬ 
ναμικότητας που υφίσταται. Η χρήση των διασκορπιστι- 
κών ουσιών επιτρέπεται μόνον μετά από έγκριση της Δι¬ 
εύθυνσης Προστασίας Θαλάσσιου Περιβάλλοντος 
(ΔΠΘΠ) τουΥΕΝ. 

4. Ειδικά για και κατά τη διεξαγωγή εργασιών μετάγγι¬ 
σης φορτίων πετρελαίου από δεξαμενόπλοιο σε δεξαμε¬ 
νόπλοιο που λειτουργεί ως αποθήκη αποταμίευσης ή φο¬ 
ρολογική αποθήκη εξασφαλίζεται με μέριμνα των πλοι¬ 
άρχων των πλοίων η παρουσία σε άμεση ετοιμότητα, 
πλησίον των δεξαμενοπλοίων και καθ’ όλη την διάρκεια 
των εργασιών, ρυμουλκού επιφυλακής κατάλληλης ιππο¬ 
δύναμης. Η απαιτούμενη ιπποδύναμη προκύπτει από την 
ολική χωρητικότητα του μεγαλύτερου δεξαμενόπλοιου. 
Το ρυμουλκό πλοίο της παραγράφου 1 .α. του άρθρου αυ¬ 
τού μπορεί να διενεργεί εργασία ρυμουλκού επιφυλακής 
εφόσον είναι κατάλληλης ιπποδύναμης, όπως προκύπτει 
από τα ως άνω.» 

5. Με αποφάσεις των Προϊσταμένων των Λιμενικών Αρ¬ 
χών μπορεί να καθορίζεται ο ανώτατος αριθμός των δε¬ 
ξαμενοπλοίων που θα λειτουργούν ως αποθήκες αποτα¬ 
μίευσης ή ως φορολογικές αποθήκες στη περιοχή αρμο- 
διότητάς τους. 

Πειραιάς, 5 Ιουλίου 2005 
Ο Αρχηγός 
Θ. ΓΚΛΕΖΑΚΟΣ 

(β) Η εφαρμογή του Κανονισμού αυτού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιουλίου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 8558 (2) 

Καθορισμός ποσοστών επιχορήγησης στον ΕΟΤ, ΕΛΛΗ¬ 
ΝΙΚΟ ΦΕΣΤΙΒΑΛ Α.Ε & ΟΡΓΑΝΙΣΜΟ ΤΟΥΡΙΣΤΙΚΗΣ ΕΚ¬ 
ΠΑΙΔΕΥΣΗΣ ΚΑΙ ΚΑΤΑΡΤΙΣΗΣ, από τα έσοδα των Καζί¬ 
νο Πάρνηθας και Κέρκυρας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το π.δ. 122/17.3.2004 «Ανασύσταση του Υπουργείου 
Τουρισμού» (ΦΕΚ85/Α/17.3.2004). 

2. Το π.δ. 123/18.3.2004 (ΦΕΚ 86/Α/18.3.2004) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γού». 

3. Την υπ’ αριθμ. 1153/20.4.2004 (ΦΕΚ591 Β'/21.4.2004) 
απόφαση ανάθεσης αρμοδιοτήτων στον Υφυπουργό 
Τουρισμού Αναστάσιο Λιάσκο. 

4. Τις διατάξεις της παρ. 3 του άρθρου 18 του ν. 2636 
«Σύσταση εταιρειών για την Οργάνωση καλλιτεχνικών εκ¬ 
δηλώσεων και για την διαχείριση της περιουσίας του ΕΟΤ, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σύσταση Εθνικού Συμβουλίου Τουρισμού και τροποποιή¬ 
σεις της νομοθεσίας για τον Τουρισμό» (ΦΕΚ 198/ 
27.8.1998) σε συνδυασμό με τις διατάξεις του άρθρου 9 
του ν. 2837/3.8.2000 (ΦΕΚ 178/Α/3.8.2000). 

5. Την υπ’αριθμ. 14650/ΔΙ0Ε85/17.3.2004 απόφαση 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ519/Β). 

6. Τις διατάξεις της παρ.8 του αρθρ. 2 του ν. 2206/1994 
(ΦΕΚ62/Α/1994). 

7. Τις διατάξεις της παρ. 13 β’ του αρθρ. 2 του ν. 
2206/1994, που προστέθηκαν με την παρ. 2 του άρθρ.24 
τουν. 2919/2001 (ΦΕΚ. 128/Α/2001). 

8. Τον ν. 3105/2003 (ΦΕΚ 29/10.2.2003) «Τουριστική εκ¬ 
παίδευση και κατάρτιση, ρυθμίσεις για τον Τουρισμό και 
άλλες διατάξεις». 

9. Τονν. 3139/2003 (ΦΕΚ 100/30.4.2003) «Ρυθμίσεις για 
τα Καζίνα Πάρνηθας και Κέρκυρας και άλλες διατάξεις». 

10. Τις διατάξεις του άρθρου 2 παρ.13β του ν. 
2206/1994 (ΦΕΚ 62/Α) όπως προστέθηκαν με την παρ.3 
του άρθρου 24 τουν. 2919/2001 (ΦΕΚ128/Α) και συμπλη¬ 
ρώθηκαν με τη παρ. 5 του άρθρου 12 του ν. 2941/2001 
(ΦΕΚ 201 1Α) και την παράγραφο 17° του άρθρου 49 του ν. 
3220/2004 (ΦΕΚ15/Α). 

11. Τις διατάξεις του άρθρου 8, παρ. 7 του ν. 3270/2004 
«Αρμοδιότητες του Υπουργείου Τουριστικής Ανάπτυξης 
και θέματα Τουρισμού». (ΦΕΚ. 187/Α/11.10.2004). 

12. Την ανάγκη καθορισμού των ποσοστών επιχορήγη¬ 
σης του τακτικού προϋπολογισμού του ΕΟΤ, του Ελληνι¬ 
κού Φεστιβάλ Α.Ε και του ΟΤΕΚ, αποφασίζουμε: 

1. Καθορίζουμε τα ποσοστά επιχορήγησης του τακτι¬ 
κού προϋπολογισμού του ΕΟΤ, του Ελληνικού Φεστιβάλ 
Α.Ε. και του ΟΤΕΚ από το 30% της συμμετοχής του Ελλη¬ 
νικού Δημοσίου επί των μικτών κερδώντων Καζίνο Κέρκυ¬ 
ρας και Πάρνηθας, το οποίο προκύπτει μετά την αφαίρε¬ 
ση του ποσού που απαιτείται για την καταβολή του ειδι¬ 
κού επιδόματος του ν. 3270/2004 και του 70% του 
υπολοίπου υπέρ ΕΟΤ για προβολή-διαφήμιση και κατα¬ 
βολή του ειδικού επιδόματος του ν. 3016/2002, ως ακο¬ 
λούθως: 

ΕΟΤ 34%, 

ΕΛΛΗΝΙΚΟ ΦΕΣΤΙΒΑΛ 42% 

ΟΤΕΚ24%. 

2. Τα Καζίνο Κέρκυρας και Πάρνηθας θα αποστέλλουν 
κάθε μήνα, το μεν πρώτο στην ΕΤΑ Α. Ε. και στο Υπο υ ργείο 
Τουριστικής Ανάπτυξης (Τμήμα Οικονομικό) το δε δεύτε¬ 
ρο στη Δ/νση Καζίνο του Υπουργείου Τουριστικής Ανά¬ 
πτυξης, σχετικό πίνακα στον οποίο θα εμφανίζονταιτα συ¬ 
νολικά έσοδα από παιχνίδια, το ποσό της συμμετοχής του 
Ελληνικού Δημοσίου και η κατανομή του ποσού αυτού 
σύμφωνα με την ισχύουσα νομοθεσία και την παρούσα 
απόφαση. Η ΕΤΑ Α.Ε και η Δ/νση Καζίνο του Υπουργείου 
Τουριστικής Ανάπτυξης αφού βεβαιώσουν τους πιο πάνω 
πίνακες για την ακρίβεια των οικονομικών στοιχείων θα 
διαβιβάζουν αντίγραφα αυτών στη Δ/νση προϋπολογι¬ 
σμού του Γενικού Λογιστηρίου του Κράτους και στο οικο¬ 
νομικό τμήμα του Υπουργείου Τ συριστικής Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 

Π. ΔΟΥΚΑΣ ΑΝ ΑΣΤ. ΛΙ ΑΣΚΟΣ 


(3) 

Απόφαση απόκτησης Ελληνικής Ιθαγένειας της ομογε¬ 
νούς (ΙΒΕΜΑϋΖΕ ΙΗΜΑ) ΙΡΕΜΑΤΖΕ ΗΡΜΑκαιτου ανη¬ 
λίκου τέκνου της (ΕΚΙΖΑδΗνίΕΙ ΤΕΑ) ΕΚΙΖΑΣΒΙΛΙ ΤΕΑ 
του Γκέοργκι. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Με την υπ’ αριθμ. 3143/4.7.2005 απόφαση του Γενικού 
Γραμματέα της Περιφέρειας Ανατολικής Μακεδονίας- 
Θράκης, που εκδόθηκε σύμφωνα με τις διατάξεις του άρ¬ 
θρου 1, του ν. 2790/2000 (ΦΕΚ 24/16.2.2000 τ. Α') όπως 
τροποποιήθηκε από το ν. 2910/2001 (ΦΕΚ 91, α'/2.5.2001) 
και την υπ’ αριθμ. 1104/28.3.2003 (ΦΕΚ 413/Β/9.4.2003) 
απόφασητου Γ.Γ. Περιφέρειας ΑΜΘ περί μεταβίβασης αρ¬ 
μοδιοτήτων στο Γενικό Διευθυντή της Περιφέρειας, στον 
Διευθυντή και στους Προϊσταμένους Τμημάτων και Γρα¬ 
φείων της Δ/νσης Αστικής Κατάστασης και Αλλοδαπών και 
Μετανάστευσης της ΠΑΜΘ, γίνεται δεκτή η από 48/ 
13.7.2004 αίτηση για απόκτηση της Ελληνικής Ιθαγένειας, 
της ομογενούς (ΙΡΕΜΑΟΖΕ ΙΡΜΑ) ΙΡΕΜΑΤΖΕ ΗΡΜΑ και 
του ανηλίκου τέκνου της (ΕΚΙΖΑΒΗνίϋ ΤΕΑ) ΕΚΙΖΑΣΒΙΛΙ 
ΤΕΑ του Γ κέοργκι την οποία έλκει από την μητέρα της. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθ. 5546 (4) 

Καθορισμός αποζημίωσης Προέδρου της Δημοτικής Επι¬ 
χείρησης Ύδρευσης Αποχέτευσης Κέρκυρας Ν. Κέρ¬ 
κυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 3 παρ. 7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως τροποποιήθηκε με τις διατάξεις 
του άρθρου 8 του ν. 2839/12.9.2000. 

2. Την υπ’ αριθμ. 6-65/2005 απόφαση-πρόταση του Δι¬ 
οικητικού Συμβουλίου της Δ.Ε.Υ.Α. Κερκυραίων Ν. Κέρ¬ 
κυρας. 

3. Το γεγονός ότι από τις διατάξεις της παρούσας από¬ 
φασης, προκαλείται δαπάνη σε βάρος του προϋπολογι¬ 
σμού της επιχείρησης ύψους 21.360.00 € περίπου για το 
τρέχον έτος για την οποία έχει εγγράφει ανάλογη πίστω¬ 
ση στον προϋπολογισμό του Νομικού Προσώπου της Επι¬ 
χείρησης. Τα δύο επόμενα έτη, προβλέπεται να προκλη- 
θεί σε βάρος των προϋπολογισμών της Επιχείρησης ανά¬ 
λογη δαπάνη κατ’ έτος για την οποία θα εγγραφούν 
σχετικές πιστώσεις στους ανάλογους κωδικούς των προ¬ 
ϋπολογισμών των ετών αυτών. 

4. Την υπ’ αριθμ. 24841/1998 απόφαση του Υπουργείου 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

Καθορίζουμε την αποζημίωση του Προέδρου της Επι¬ 
χείρησης για τις υπηρεσίες που θα παρέχει σ’ αυτήν, στο 
ποσό των 21.360.00 € , για το τρέχον έτος, το οποίο είναι 
το 50% του ποσού των εξόδων παράστασης που ει¬ 
σπράττει ο Δήμαρχος σύμφωνα με τις διατάξεις τις παρ 3 
του άρθρου 7 του ν. 1069/1980. Τα δύο επόμενα έτη προ- 
βλέπεται να προκληθεί σε βάρος του προϋπολογισμού 
της Επιχείρησης ανάλογη δαπάνη κατ’ έτος, για την οποία 
θα εγγραφούν σχετικές πιστώσεις στους προϋπολογι¬ 
σμούς των ετών αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 30 Ιουνίου 2005 
Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθ. 4400 (5) 

Τροποποίηση Οργανισμού Εσωτερικής Υπηρεσίας 
Δήμου Κερκυραίων Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

Ι.α) Τις διατάξειςτου άρθρου 12τουν. 1188/1981 όπως 
αντικαταστάθηκαν με τις όμοιες του άρθρου 26 του ν. 
1832/1989 και της παρ. 5 του άρθρου 8 του ν. 2307/1995, 
σε συνδυασμό με τις διατάξεις των παρ. 2 κ. 3 του άρθρου 
18 του ν. 2539/97 όπως αντικαταστάθηκαν, της παρ. 2 με 
τις όμοιες της παρ. 1 του άρθρου 13τουν. 2672/1998. 

β) Τις διατάξεις του ν. 2190/1994 όπως τροποποιήθηκε 
με τις διατάξεις του ν. 2527/1997 και τις όμοιες του ν. 
3051/2002 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

γ) Του άρθρου 27 του ν. 2081/1991 με το οποίο προστέ¬ 
θηκε νέο άρθρο 29α στο ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

δ) Των π.δ/των 50/2001 (ΦΕΚ 39/Α75.3.2001), π.δ. 
347/2003 (ΦΕΚ 315/31.12.2003 «Καθορισμός των προσό¬ 
ντων διορισμού σε θέσεις φορέων του Δημοσίου Τομέα», 
37α/1987 (ΦΕΚ 11 Α '/1987) «Μερική επέκταση διατάξεων- 
που ισχύουν για τους Δημόσιους Υπαλλήλους και τους 
υπαλλήλους των άλλων νομικών προσώπων δημ. δικαίου 
και στους υπαλλήλους των ΟΤΑ και προσαρμογή στις 
ρυθμίσεις του ν. 1586/1986» και 22/1990 (ΦΕΚ 7/Α71990) 
«Μερική επέκταση διατάξεων - που ισχύουν για τους Δη¬ 
μόσιους Υπαλλήλους καιτουςυπαλλήλουςτων άλλων νο¬ 
μικών προσώπων δημοσίου δικαίου και στους υπαλλή¬ 
λους των ΟΤΑ.» όπως ισχύουν κάθε φορά. 

2. Την υπ’ αριθμ. ΕΣ/10017/17.7.1989 (ΦΕΚ 570/Β/ 
2.8.1989) απόφαση Νομάρχη Κέρκυρας με την οποία 
εγκρίθηκε η υπ’ αριθμ. 13-195/1989 απόφαση του Δ.Σ. 
Κερκυραίων με την οποία ψηφίστηκε ο Οργανισμός Εσω¬ 
τερικής Υπηρεσίας αυτού. 

3. Την υπ’ αριθμ. 7-200/14.4.2005 απόφαση του Δημοτι¬ 
κού Συμβουλίου του Δήμου Κερκυραίων περί προσαρμο¬ 
γής και τροποποίησης του Ο.Ε.Υ. αυτού, αποφασίζουμε: 

Εγκρίνουμε την υπ’ αριθμ. 7-200/14.4.2005 απόφαση 
του Δημοτικού Συμβουλίου Δήμου Κερκυραίων, με την 
οποία εγκρίνεται η προσαρμογή & τροποποίηση του 
οργανισμού εσωτερικής υπηρεσίας του, ως ακολού¬ 
θως: 

1) Τη Σύσταση μίας (1) επιπλέον θέσης δικηγόρου. 

2) Τη Σύσταση μίας (1 ) επιπλέον θέσης Ειδικού Συμ¬ 
βούλου ή Επιστημονικού Συνεργάτη ή Ειδικού Συνεργά¬ 
τη. 

3) Αναδιατυπώνειτηνπαρ. 7του άρθρου 5 του Ο.Ε.Υ ως 
εξής: 

• ΔΙΕΥΘΥΝΣΗ ΥΠΗΡΕΣΙΑΣ ΚΑΘΑΡΙΟΤΗΤΑΣ: 

Προϊστάμενος επιλέγεται από τους Κλάδους Π.Ε. Μη¬ 
χανικών ή Π.Ε. Υγειονολόγων, καθώς και από τις ειδικό¬ 
τητες Μηχανικών Περιβάλλοντος ή Χημικών Μηχανικών 
του ευρύτερου Κλάδου Π.Ε. Περιβάλλοντος. 


• ΠΡΟΪΣΤΑΜΕΝΟΙ ΤΜΗΜΑΤΩΝ Δ/ΝΣΗΣ ΔΙΟΙΚΗΤΙΚΩΝ 
ΥΠΗΡΕΣΙΩΝ: 

Τυήυα Διοίκησης και Αποκέντρωσης: Προϊστάμενος 
επιλέγεται από τον Κλάδο Π.Ε. Διοικητικό ή Οικονομικό ή 
Τ.Ε. Διοικητικό ή Οικονομικό ή Τοπικής Αυτοδιοίκησης ή 
Πληροφορικής ή Δ.Ε. Διοικητικών Γραμματέων. 

ΤυήυαΑστικιίο καιΔηυοτικήο Κατάστασης: Ποοϊστάυε- 
νος επιλέγεται από τον Κλάδο Π.Ε. Διοικητικό ή Οικονομι¬ 
κό ή Τ.Ε. Διοικητικό ή Οικονομικό ή Τοπικής Αυτοδιοίκη¬ 
σης ή Πληροφορικής ή Δ.Ε. Διοικητικών Γ ραμματέων. 

• ΔΙΕΥΘΥΝΣΗΣ ΟΙΚΟΝΟΜΙΚΩΝ ΥΠΗΡΕΣΙΩΝ: 

Τμήμα Οικονομικό: Προϊστάμενος επιλέγεται από τον 

Κλάδο Π.Ε. Διοικητικό ή Οικονομικό ή Τ.Ε. Διοικητικό ή Οι¬ 
κονομικό ή Τοπικής Αυτοδιοίκησης ή Πληροφορικής ή 
Δ.Ε. Διοικητικών Γ ραμματέων. 

Τυήυα Ταυειακήο Υπηρεσίας: Προϊστάμενος επιλέγεται 
από τον Κλάδο Π.Ε. Διοικητικό ή Οικονομικό ή Τ.Ε. Διοι¬ 
κητικό ή Οικονομικό ή Τοπικής Αυτοδιοίκησης ή Πληρο¬ 
φορικής ή Δ.Ε. Διοικητικών Γ ραμματέων. 

Δ/ΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Τμήμα Προστασίας Περιβάλλοντος, Δημοτικής Περιου¬ 
σίας και ελέγχου κυκλοφορίας και στάθμευσης οχημά¬ 
των: 

Προϊστάμενος επιλέγεται από τον Κλάδο Π. Ε 23 και ελ¬ 
λείψει από τον Κλάδο Τ.Ε 23 και ελλείψει από τον Κλάδο 
Δ.Ε 23. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 30 Ιουνίου 2005 
Ο Γενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθ. 2895 (6) 

Σύσταση νέου Νομικού Προσώπου Δημοσίου Δικαίου με 
την επωνυμία «Βρεφικός-παιδικός Σταθμός Δήμου Αγ 
Γεωργίου» Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξειςτου άρθρου 203 του π. δ/τος 410/1995 
(Δ.Κ.Κ.) και τις όμοιες του ν. 2503/1997. 

2. Την υπ’ αριθμ.21/2005 απόφαση του Δημοτικού Συμ¬ 
βουλίου Αγ. Γεωργίου για τη σύσταση Νομικού Προσώ¬ 
που Δημοσίου Δικαίου με την επωνυμία «Βρεφικός-παιδι- 
κός Σταθμός Δήμου Αγ Γεωργίου», αποφασίζουμε: 

Συνιστάται στο Δήμο Αγ. Γεωργίου Ν. Κέρκυρας, Νομι¬ 
κό Πρόσωπο Δημοσίου Δικαίου με την επωνυμία «Βρεφι- 
κός-παιδικός Σταθμός Δήμου Αγ Γ εωργίου», το οποίο διέ- 
πεται από τις διατάξεις του άρθρου 203 π. δ/τος 410/95 
(ΔΚΚ). 

1. Σκοπός του Νομικού Προσώπου είναι: η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων και βρεφών εργαζομένων γονέων, 
η πολύπλευρη νοητική, συναισθηματική, κοινωνική, ψυ¬ 
χοσωματική ανάπτυξη των παιδιών, η προπαρασκευή 
τους για τη φυσική μετάβασή τους από την οικογενειακή 
ζωή στο σχολικό περιβάλλον. 

2. Πόροι του Νομικού Προσώπου είναι: 

α. η ετήσια επιχορήγηση του Δήμου. 

β. επιχορηγήσεις και κάθε είδους παροχή από το κρά¬ 
τος ή από οποιονδήποτε άλλο Οργανισμό νομικό ή φυσι¬ 
κό πρόσωπο, είτε απευθείας προς το Νομικό Πρόσωπο, 

είτε προς το Δήμου Αγίου Γεωργίου για λογαριασμό του 
Νομικού Προσώπου. 

γ. πρόσοδοι από τυχόν περιουσία που θα αποκτήσει, 
δ. το Διοικητικό Συμβούλιο του Νομικού Προσώπου με¬ 
τά από πλήρως τεκμηριωμένη σύμφωνη γνώμη του Δή¬ 
μου μας και η οποία θα είναι σύμφωνη με τον κοινωνικό 
χαρακτήρα των παρεχόμενων υπηρεσιών, δύναται να επι¬ 
βάλλει μηνιαία οικονομική εισφορά (τροφεία) στις οικο¬ 
γένειες των φιλοξενουμένων παιδιών. 

ε. κάθε είδους προσφορές, δωρεές, κληρονομιές και 
κληροδοσίες. 

4. Το Νομικό Πρόσωπο διοικείται - σύμφωνα με τις δια¬ 
τάξεις του άρθρου 203 παρ 3 του π.δ. 410/1995 - από Τρε¬ 
λές Διοικητικό Συμβούλιο, τα μέλη του οποίου μαζί με 
τους αναπληρωτές τους είναι: 

Α. Κων/νος ΡούσσινοςΔ.Σ. ως Πρόεδρος 

Ανδρέας ΣαούλοςΔ.Σ. αναπληρωματικό μέλος 
Β. Σπύρος Χειμαριός Δ.Σ. τακτικό μέλος 
Αριστείδης Τριβυζάς Δ.Σ. αναπληρωματικό μέλος 
Γ. Σπυρίδων Τσουκαλάς Δ.Σ. τακτικό μέλος 
Δημήτριος Λευκιμμιάτης Δ.Σ. αναπληρωματικό μέ¬ 
λος 

Δ. Λευθεριώτη Αγγελική τακτικό μέλος 
Μπάρδη Μαρία αναπληρωματικό μέλος 
Ε. Μακροδήμητρας Στέφανος τακτικό μέλος 

Μαυρόπουλος Νικόλαος αναπληρωματικό μέλος 
ΣΤ. Δολιανίτη Αγγελική τακτικό μέλος 

Μαγδαληνή Ρουβά αναπληρωματικό μέλος 
Ζ. Νικοπάσχος Δημήτριος τακτικό μέλος 
Λούβρου Ελένη του Σπυρ. αναπληρωματικό μέλος 
Η θητεία των μελώντου Διοικητικού Συμβουλίου του νο¬ 
μικού προσώπου ορίζεται με απόφαση του δημοτικού ή 
κοινοτικού συμβουλίου και λήγει πάντοτε με την εγκατά¬ 
σταση του νέου δημοτικού Συμβουλίου. 

5. Από την απόφαση αυτή προκύπτει δαπάνη ύψους 
15.000 € σε βάρος του Προϋπολογισμού του Δήμου οι¬ 
κονομικού έτους 2005 και για καθένα από τα επόμενα οι¬ 
κονομικά έτη, πίστωση η οποία θα βαρύνει το σκέλος 
των εξόδων του Προϋπολογισμού του Δήμου Αγ. Γ εωρ¬ 
γίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 30 Ιουνίου 2005 
Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθ. 3775 (7) 

Σύσταση νέου Νομικού Προσώπου Δημοσίου Δικαίου με 
την επωνυμία «Οργανισμός Αθλητισμού και Νεότητας 
Δήμου Κερκυραίων» Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 203 του π. δ/τος 410/1995 
(Δ.Κ.Κ.) και τις όμοιες του ν. 2503/1997. 

2. Την υπ’ αριθμ. 7-199/14.4.2005 απόφαση του Δημο¬ 
τικού Συμβουλίου Κερκυραίων για τη σύσταση Νομικού 
Προσώπου Δημοσίου Δικαίου με την επωνυμία «Οργανι¬ 
σμός Αθλητισμού και Νεότητας Δήμου Κερκυραίων», 
αποφασίζουμε: 

Συνιστάται στο Δήμο Κερκυραίων Ν. Κέρκυρας, Νομικό 
Πρόσωπο Δημοσίου Δικαίου με την επωνυμία «Οργανι¬ 
σμός Αθλητισμού και Νεότητας Δήμου Κερκυραίων». Το 


οποίο διέπεται από τις διατάξεις του άρθρου 203 π. δ/τος 
410/1995 (ΔΚΚ). 

• Σκοπός του ανωτέρω Οργανισμού θα είναι: 

1. Η δημιουργία, λειτουργία, διαχείριση, συντήρηση 
αθλητικών κέντρων, γυμναστηρίων, γηπέδων, κολυμβη¬ 
τηρίων και γενικά χώρων αθλητικών εγκαταστάσεων και η 
εξασφάλιση της υλικοτεχνικής υποδομής και του απαραί¬ 
τητου εξοπλισμού για την κάλυψη των αναγκών ελεύθε¬ 
ρης και οργανωμένης άθλησης και κατοίκων του Δήμου 
Κερκυραίων και ιδιαίτερα νέων. 

2. Η καλλιέργεια και η ανάπτυξη του μαζικού αθλητι¬ 
σμού (ελεύθερου και οργανωμένου), η αξιοποίηση των 
σχετικών προγραμμάτων και η λειτουργία ειδικών τμημά¬ 
των για την συμμετοχή και άθληση ατόμων με ειδικές ανά¬ 
γκες. 

3. Η ανάπτυξη ευγενούς άμιλλας του αθλητικού πνεύ¬ 
ματος, ή σωματική πνευματική και πολιτιστική καλλιέρ¬ 
γεια των δημοτών. 

4. Η αξιοποίηση του ελεύθερου χρόνου των δημοτών 
και ιδιαίτερα των νέων, η καλλιέργεια φίλαθλου πνεύμα¬ 
τος συλλογικότητας και συνεργασίας και η ενίσχυση των 
κοινωνικών προσπαθειών και επιδιώξεων για την υγεία, 
την ψυχολογική ισορροπία, την αναψυχή και την απομά¬ 
κρυνση από τα ναρκωτικά. 

5. Η μέσω του αθλητισμού διάδοση των παραδόσεων 
και των φιλειρηνικών αισθημάτωντου λαού μας και η προ¬ 
ώθηση μέσα από του αθλητικούς αγώνες της φιλίας με¬ 
ταξύ των λαών. 

6. Η οργάνωση και η ανάπτυξη κάθε είδους αθλητικής 
δραστηριότητας στον Δήμο Κερκυραίων (αθλητικές εκ¬ 
δηλώσεις, αγώνες, Επιμορφωτικά σεμινάρια, διαλέξεις, 
συζητήσεις κλπ.) με σκοπό την καλλιέργεια φίλαθλου, συ- 
ναγωνιστικού πνεύματος των ιδανικών του αθλητισμού 
χωρίς φανατισμό, βία στους αθλητικού χώρους, άσκο¬ 
πους ανταγωνισμούς και κερδοσκοπικούς στόχους. 

7. Η συνεργασία με του Αθλητικούς Δημόσιους Φορείς, 
τα σχολεία και τους καθηγητές Φυσικής Αγωγής, τους 
Αθλητικούς Φορείς της πόλης και της ευρύτερης περιο¬ 
χής και η παροχή με κάθε δυνατό τρόπο ηθικής και υλικής 
βοήθειας καιτεχνικής υποστήριξης με στόχο την ενίσχυση 
και την διεύρυνση του πεδίου των πρωτοβουλιών και των 
παρεμβάσεών τους για την ανάπτυξη του αθλητισμού. 

8. Η παροχή κάθε υλικής καιτεχνικής βοήθειας και η συ¬ 
νεργασία με τους καθηγητές Φυσικής Αγωγής για την 
ανάπτυξη του Σχολικού Αθλητισμού. 

9. Η βράβευση αριστούχων μαθητών - αθλητών, σπου¬ 
δαστών - αθλητών και γενικότερα δημοτών με αξιόλογη 
κοινωνική δράση και προσφορά. 

Πόροι του Αθλητικού Οργανισμού Δήμου Κερκυραίων: 

1. Η ετήσια επιχορήγηση του Δήμου Κερκυραίων, πο¬ 
σού 300.000 ευρώ. 

2. Οι επιχορηγήσεις και κάθε είδους παροχές από κρα¬ 
τικούς φορείς. 

3. Οι χορηγίες από νομικά ή φυσικά πρόσωπα. 

4. Οι συνδρομές και τα κάθε είδους έσοδα από την χρή¬ 
ση των αθλητικών εγκαταστάσεων. 

5. Οι κάθε είδους εισφορές, δωρεές, κληρονομιές και 
κληροδοσίες. 

6. Οι πρόσοδοι απάτην περιουσία του Οργανισμού. 

Το Νομικό Πρόσωπο με την επωνυμία «ΟΡΓΑΝΙΣΜΟΣ 

ΑΘΛΗΤΙΣΜΟΥ ΚΑΙ ΝΕΟΤΗΤΟΣ ΔΗΜΟΥ ΚΕΡΚΥΡΑΙΩΝ» 
θα διοικείται από 9μελές Διοικητικό Συμβούλιο, που απο- 
τελείται από: 

• Τον Δήμαρχο Κερκυραίων ή τον Αντιδήμαρχο ή άλλο 
αιρετό μέλος που θα ορίζεται ως Πρόεδρος από το Δη¬ 
μοτικό Συμβούλιο. 

• Πέντε Δημοτικούς Συμβούλους, που θα ορίζονται από 
το Δημοτικό Συμβούλιο και 

• Τρεις Δημότες, που θα ορίζονται από το Δημοτικό 
Συμβούλιο και θα έχουν πείρα και ειδικές γνώσεις στον 
αθλητισμό. 

• Το Διοικητικό Συμβούλιο εκλέγει Αντιπρόεδρο από τα 
μέλη του. 

• Η θητεία των μελών του Διοικητικού Συμβουλίου ακο- 
λουθείτη Δημοτική περίοδο ή είναι διετής και λήγει σε κά¬ 
θε περίπτωση με την εγκατάσταση των μελών του. 

• Το Διοικητικό Συμβούλιο εκλέγει μεταξύ των μελών 
του μία τριμελή εκτελεστική επιτροπή, στην οποία μετα¬ 
βιβάζει αρμοδιότητες αυτού για την ευκινησία στην διοί¬ 
κηση και λειτουργία του Νομικού Προσώπου. 

• Το Νομικό Πρόσωπο εκπροσωπείται στα δικαστήρια 
και κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός κωλύεται ή απουσιάζει από 
τον Αντιπρόεδρό του. 

• Το Διοικητικό Συμβούλιο ψηφίζει τον κανονισμό ορ¬ 
γάνωσης και λειτουργίας του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 30 Ιουνίου 2005 
Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθ. 6528 (8) 

Τροποποίηση της υπ’ αριθμ. 53620/10.11.1987 απόφα¬ 
σης του Υπουργού Εσωτερικών. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις: α) του ν. 2503/1997, β) των άρθρων 277 
κ.ετου Δημοτικού Κοινοτικού Κώδικα (π.δ. 410/1995). 

2) Την υπ’ αριθμ. 8324/24.5.2004 απόφασή μας «Ανάθε¬ 
ση αρμοδιοτήτων και ασκήσεως αυτών, κατ’ εντολή μας 
«στο Διευθυντή Τοπικής Αυτοδιοίκησης και Διοίκησης Ν. 
Αργολίδας και στους Προϊσταμένους των Τμημάτων της 
Υπηρεσίας αυτής». 

3) Την υπ’ αριθμ. 53620/10.11.1987 απόφαση του Υπουρ¬ 
γού Εσωτερικών και όπως αυτή τροποποιήθηκε μεταγενέ¬ 
στερα, περί συστάσεως στο Δήμο Άργους δημοτικής επι¬ 
χείρησης, με την επωνυμία «Χονδρική Αγορά Άργους». 

4) Την υπ’αριθμ. 192/2005 πόφαση του Δημοτικού Συμ¬ 
βουλίου Άργους με την οποία τροποποιείται το άρθρο 7 
της συστατικής πράξης και αυξάνεται το αρχικό κεφάλαιο 
κατά 50.000,00 ευρώ. 

5) Την από 31.3.2005 οικονομοτεχνική μελέτη, αποφα¬ 
σίζουμε: 

Τροποποιούμε την υπ’ αριθμ. 53620/10.11.1987 απόφα¬ 
ση του Υπουργού Εσωτερικών και ειδικότερα το άρθρο 7 
αυτής, ως εξής: 

«Άρθρο 7. Το κεφάλαιο που διαθέτει ο Δήμος Άργους 
στην επιχείρηση είναι 248.356,57 ευρώ, το οποίο και απο¬ 
τελείτο αρχικό κεφάλαιο». 

Κατά τα λοιπά ισχύει η ως άνω απόφασή μας, και όπως 
αυτή τροποποιήθηκε μεταγενέστερα. 

Από τις διατάξεις της παρούσας απόφασης, προκαλεί- 
ται δαπάνη, σε βάρος του προϋπολογισμού του Δήμου 
Άργους, ύψους 50.000,00 ευρώ, για το τρέχον έτος και 
μηδέν (0) για τα επόμενα οικονομικά έτη. 

Για την ως άνω δαπάνη έχει προβλεφθεί σχετική πίστω¬ 
ση στον ΚΑ 70.7511.002 του προϋπολογισμού οικονομι¬ 
κού έτους 2005, του Δήμου Άργους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 6 Ιουλίου 2005 
Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΠΑΠΑΓΕΩΡΓΟΠΟΥΛΟΣ 
-♦- 

Αριθ. οικ. 10475 (9) 

Αύξηση αριθμού ημερών εκτός έδρας Γεωτεχνικών υπαλ¬ 
λήλων και Μηχανικών που υπηρετούν στους ΟΤΑ β’ 
βαθμού Περιφέρειας Πελ/σου για το έτος 2005. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας κ.λ.π.». 

2. Τις διατάξεις του ν. 2685/1999 (ΦΕΚ 35 Α /18.2.1999 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

3. Τις διατάξεις του ν. 301/1976 (ΦΕΚ 91/Α/20.4.1976) 
«Περί της εις την Εφημερίδα της Κυβερνήσεως δημοσι- 
ευομένης ύλης και ρυθμίσεως θεμάτων αναφερομένων 
εις την έκδοση και κυκλοφορία ταύτης». 

4. Την υπ’ αριθμ. 8095/7.7.2000 απόφασή μας «Ανώτα¬ 
το όριο επιτρεπομένων ημερών κίνησης εκτός έδρας, 
υπαλλήλων υπηρετούντων στις Νομαρχιακές Αυτοδιοι¬ 
κήσεις Περιφέρειας Πελ/σου» όπως αυτή έχει συμπλη¬ 
ρωθεί. 

5. Τη διάταξη του άρθρου 25 της παρ. 6 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλλες 
διατάξεις με την οποία μεταβιβάσθηκε στον αρμόδιο Γενι¬ 
κό Γ ραμματέα της Περιφέρειας η έκδοση απόφασης υπέρ¬ 
βασης του ανώτατου ορίου των ημερών εκτός έδρας που 
προβλέπεται από το άρθρο 2 παρ. 3 του ν. 2685/1999». 

6. Την ανάγκη μετακίνησης εκτός έδρας πέραντου ανω- 
τάτου επιτρεπομένου ορίου, των πιο κάτω υπαλλήλων 
που υπηρετούν στις Ν.Α. της Περιφέρειας Πελοποννή- 
σου για το έτος 2005. 

α. των Μηχανικών για την επίβλεψη μελετών και έργων 
που βρίσκονται σε εξέλιξη. 

β. των Γ εωτεχνικών υπαλλήλων για την εφαρμογή των 
προγραμμάτων και ελέγχων του Υπουργείου Γεωργίας 
που βρίσκονται σε εξέλιξη και πρέπει να ολοκληρωθούν 
προκειμένου να μη στερηθούν οι αγρότες των οικ. ενι¬ 
σχύσεων οι εξαγωγείς τις εξαγωγές νωπών και επεξ/σμέ- 
νων γεωργικών προϊόντων, οι επενδυτές τον έλεγχο και 
προώθηση των επενδύσεών τους κ.λ.π. 

7. Την υπ’ αριθμ. 2/54865/20.7.1999 εγκύκλιο του 
Υπουργείου Οικονομικών «Κοινοποίηση ν. 2685/1999» 
στη σελίδα 3 της οποίας αναφέρεται πότε επιτρέπεται η 
υπέρβαση του ανωτάτου ορίου των ημερών εκτός έδρας, 
αποφασίζουμε: 

Αυξάνουμε για το έτος 2005 τα ανώτατα όρια του αριθ¬ 
μού ημερών εκτός έδρας πέραν αυτών που εγκρίθηκαν με 
την υπ’ αριθμ. 8095/7.7.2000 απόφασή μας όπως αυτή 
έχει συμπληρωθεί, στους Γεωτεχνικούς υπαλλήλους και 
τους Μηχανικούς που υπηρετούν στους ΟΤΑ β’ βαθμού 
της Περιφέρειας Πελοποννήσου που θα μετακινηθούν 
εκτός έδρας για τη διεξαγωγή ελέγχων και την εφαρμογή 
προγραμμάτων του εν γένει γεωργικού τομέα και για τις 
ανάγκες ελέγχων και επίβλεψης μελετών και έργων αντί¬ 
στοιχα, ως κατωτέρω: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Γεωπόνοι αριθμός ημερών: 55 

2. Κτηνίατροι αριθμός ημερών: 45 

3. Ιχθυολόγοι αριθμός ημερών: 30 

4. Μηχανικοί αριθμός ημερών: 45 

Απάτην απόφαση αυτή προκαλείται δαπάνη 260.000,00 
€ περίπου, η οποία θα βαρύνει τις πιστώσεις των οικείων 
προϋπολογισμών των Νομαρχιακών Αυτοδιοικήσεων της 
Περιφέρειας Πελοποννήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Ιουλίου 2005 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 7/63 (10) 

Τροποποίηση Οργανισμού Εσωτερικής Οργάνωσης και 
Λειτουργίας των υπηρεσιών της Ν.Α. Καρδίτσας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΑΡΔΙΤΣΑΣ 

Έχοντας υπόψη: 

Τις διατάξεις των άρθρων 49 παραγρ. 1 περίπτ. α και 
104 παραγρ. 3 και 4 του Κώδικα Νομαρχιακής Αυτοδιοί¬ 
κησης π.δ/γμα 30/1996 και παραγρ. 10 άρθρο 12 ν. 
3230/2004. 

Το άρθρο 4 του ν. 3274/2004 (Οργάνωση και Λειτουργία 
Οργανισμών Τοπικής Α’& Β’ Βαθμού), που αναφέρεται 
στη σύσταση μιας θέσης μετακλητού Γενικού Γραμμα¬ 
τέα, ο οποίος προΐσταται αμέσως μετά τον Νομάρχη όλων 
των Υπηρεσιών της Ν.Α. 

Την Παράγραφο 3 του άρθρου 8 του ν. 3230/2004, που 
αναφέρεται στη σύσταση υπηρεσιακής μονάδας για την 
εφαρμογή της διαδικασίας μέτρησης της αποδοτικότη- 
τας και της αποτελεσματικότητας, την εκτίμηση των απο¬ 
τελεσμάτων και την διατύπωση προτάσεων για τη βελτίω¬ 
ση της λειτουργίας των υπηρεσιών της Ν .Α. 

Την υπ’ αριθμ. 8/94/25.9.2003 απόφαση του Νομαρχια¬ 
κού Συμβουλίου Καρδίτσας (ΦΕΚ 1785/τΒ'/21.12.2003) 
Ψήφιση νέου Οργανισμού Εσωτερικής Οργάνωσης και 
ΛειτουργίαςτωνΥπηρεσιώντης Ν.Α. Ν. Καρδίτσης, όπως 
τροποποιήθηκε με την υπ’ αριθμ. 11/73/31.8.2004 απόφα¬ 
ση (ΦΕΚ 1665τ.Β' 10.11.2004), αποφασίζει: 

Α) Την σύσταση μιας θέσης μετακλητού Γενικού Γραμ¬ 
ματέα: 


Στο άρθρο 108, του Οργανισμού Εσωτερικής Οργάνω¬ 
σης & Λειτουργίας, προστίθεται περίπτωση ως εξής: 

Μετακλητός Γ ενικός Γ ραμματέας, μία θέση. 

Ο Γ ενικός Γ ραμματέας διορίζεται και παύεται με από¬ 
φαση του Νομάρχη. Ο Γενικός Γραμματέας παύει να 
ασκεί τα καθήκοντα του και παύεται αυτοδικαίως, όταν ο 
Νομάρχης, που τον προσέλαβε αποβάλλει την ιδιότητα 
του για οποιονδήποτε λόγο. Σε θέση Γ ενικού Γ ραμματέα 
επιτρέπεται ο διορισμός υπαλλήλου και λειτουργού του 
δημοσίου τομέα, όπως οριοθετείται κάθε φορά, ανεξάρ¬ 
τητα από την σχέση εργασίας με την οποία υπηρετεί σε 
αυτόν. Ο χρόνος υπηρεσίας, που διανύει στη θέση αυτή 
λογίζεται για όλες τις συνέπειες, ως πραγματική υπηρε¬ 
σία στην οργανική του θέση. Σε περίπτωση αποχώρησής 
του από την παραπάνω θέση επανέρχεται αυτοδικαίως 
στη θέση, που κατείχε πριν από τον βαθμό με τον αντί¬ 
στοιχο της Τ. Ε. κατηγορίας, επιλέγεται υπάλληλος Τ.Ε. 
αντίστοιχου κλάδου. 

Η περίπτωση 3 του άρθρου 99, τροποποιείται ως εξής: 

Στο τμήμα Νεότητας & Αθλητισμού, προΐσταται υπάλ¬ 
ληλος του κλάδου Π.Ε. Φυσικής Αγωγής & Αθλητισμού ή 
Π.Ε. Διοικητικού Οικονομικού ή Τ.Ε. Διοικητικού Λογιστι¬ 
κού ή Δ.Ε. Διοικητικού Λογιστικού. 

Η παραπάνω απόφαση δεν θα επιβαρύνει τον προϋπο¬ 
λογισμό της Ν.Α. Καρδίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 27 Ιουνίου 2005 
Ο Πρόεδρος του Ν.Σ. 

ΠΑΝΑΓΙΩΤΗΣ Κ. ΚΩΤΟΥΛΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 1633/Β/3.11.2004 που δημοσιεύθηκε η 
3886/10.9.2004 απόφαση του Γενικού Γραμματέα Περι¬ 
φέρειας Κεντρικής Μακεδονίας «Διεύρυνση του αντικει¬ 
μένου της Δημοτικής Επιχείρησης Ύδρευσης - Αποχέ¬ 
τευσης Κιλκίς (ΔΕΥΑΚ)», γίνεται η διόρθωση: από το 
εσφαλμένο «αριθμ 34/2004 απόφαση του Δ.Σ. Κιλκίς» στο 
ορθό «αριθμ. 256/2004 απόφαση του Δ.Σ. Κιλκίς». 

(Απάτην Περιφέρεια Κεντρικής Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




